תקנות מס הכנסה (פחת מואץ בתקופת ההתמודדות עם נגיף הקורונה) (הוראת שעה)

{{ח:התחלה}}
{{ח:כותרת|תקנות מס הכנסה (פחת מואץ בתקופת ההתמודדות עם נגיף הקורונה) (הוראת שעה), התשפ״א–2020}}

{{ח:פתיח-התחלה}}
{{ח:תיבה|ק״ת תשפ״א, 434|תקנות מס הכנסה (פחת מואץ בתקופת ההתמודדות עם נגיף הקורונה) (הוראת שעה)|https://olaw.org.il/takanot/takanot-8895.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 21|סעיפים 21}}, {{ח:חיצוני|פקודת מס הכנסה#סעיף 31|31}}, {{ח:חיצוני|פקודת מס הכנסה#סעיף 98|98}} {{ח:חיצוני|פקודת מס הכנסה#סעיף 243|ו־243}} {{ח:חיצוני|פקודת מס הכנסה|לפקודת מס הכנסה}} (להלן – הפקודה), ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ישראל“ – לרבות האזור, כהגדרתו {{ח:חיצוני|פקודת מס הכנסה#סעיף 3א|בסעיף 3א לפקודה}};
{{ח:ת|סוג=הגדרה}} ”מפעל תעשייתי“ – כהגדרתו {{ח:חיצוני|חוק לעידוד השקעות הון#סעיף 51|בסעיף 51 לחוק לעידוד השקעות הון, התשי״ט–1959}};
{{ח:ת|סוג=הגדרה}} ”ציוד“ – לרבות מכונות ורכב עבודה כהגדרתו {{ח:חיצוני|פקודת התעבורה|בפקודת התעבורה}}, שאינו משאית, ולמעט נכס בלתי מוחשי, ובלבד שהתקיימו בו שלושת אלה:
{{ח:תתת|(1)}} יום רכישתו הוא בתקופה הקובעת;
{{ח:תתת|(2)}} הוא החל לשמש בישראל בייצור הכנסה בתוך שלושה חודשים מיום רכישתו או עד כ׳ בתמוז התשפ״א (30 ביוני 2021), לפי המאוחר מביניהם; ולגבי ציוד מסוג שאינו ניתן להפעלה בתוך שלושה חודשים מיום רכישתו, או ציוד ששימש במפעל תעשייתי, עד תשעה חודשים מיום רכישתו, והכול לפי המאוחר מביניהם;
{{ח:תתת|(3)}} הוא מופעל בישראל;
{{ח:ת|סוג=הגדרה}} ”קרוב“ – כהגדרתו {{ח:חיצוני|פקודת מס הכנסה#סעיף 88|בסעיף 88 לפקודה}};
{{ח:ת|סוג=הגדרה}} ”התקופה הקובעת“ – התקופה שמיום י״ב באלול התש״ף (1 בספטמבר 2020) עד יום כ׳ בתמוז התשפ״א (30 ביוני 2021).

{{ח:סעיף|2|פחת מואץ בתקופה הקובעת}}
{{ח:תת|(א)}} נישום שרכש ציוד המשמש במישרין בפעילותו, והוא זכאי בשלו לניכוי בעד פחת, רשאי לבקש בעד אותו ציוד פחת, במקום הפחת שהוא זכאי לו לפי כל דין, בשיעור כפול משיעור הפחת שלו היה זכאי לפי כל דין ובלבד שסך כל הפחת שיינתן לציוד, לפי הוראות כל דין, לא יעלה על מחירו המקורי.
{{ח:תת|(ב)}} האמור בתקנת משנה (א) יחול רק אם הציוד שימש בייצור הכנסה בידי הנישום בפעילותו בישראל בכל התקופה שתחילתה במועד שבו החל השימוש בציוד וסיומה בתום שנת המס שבשלה נתבע פחת לפי תקנת המשנה האמורה, לפחות, והנישום הציג אישור מאת מייצג כמשמעותו {{ח:חיצוני|פקודת מס הכנסה#סעיף 236|בסעיף 236 לפקודה}}, על התקיימות התנאים המזכים בפחת כאמור בתקנות אלה.

{{ח:סעיף|3|בחירת הדין החל}}
{{ח:ת}} בחר הנישום בניכוי בעד פחת כאמור {{ח:פנימי|סעיף 2|בתקנה 2}}, תחול בחירתו על כל הציוד שנרכש בתקופה הקובעת שבעדו רשאי הוא לתבוע כאמור.

{{ח:סעיף|4|הוראה לעניין המחיר המקורי}}
{{ח:ת}} נמכר ציוד לקרוב לאחר שנתבע בעדו פחת לפי {{ח:פנימי|סעיף 2|תקנה 2}} בתוך ארבע שנים מיום רכישתו, יקראו את המחיר המקורי של הציוד בידי הרוכש הקרוב כאפס.

{{ח:סעיף|5|סייגים לתחולה}}
{{ח:תת|(א)}} תקנות אלה לא יחולו על ציוד שרכש הנישום באחת מאלה:
{{ח:תתת|(1)}} רכישה מקרוב;
{{ח:תתת|(2)}} רכישה בלא תמורה;
{{ח:תתת|(3)}} רכישה לפי {{ח:חיצוני|פקודת מס הכנסה#סעיף 85|סעיף 85 לפקודה}};
{{ח:תתת|(4)}} רכישה שחלו עליה הוראות {{ח:חיצוני|פקודת מס הכנסה#חלק ה2|חלק ה2 לפקודה}}.
{{ח:תת|(ב)}} תקנות אלה לא יחולו על נישום שקיבל זכות נפט כהגדרתו {{ח:חיצוני|חוק מיסוי רווחים ממשאבי טבע|בחוק מיסוי רווחים ממשאבי טבע, התשע״א–2011}}, זיכיון או זיכיון משנה מהמדינה, לגבי ציוד המשמש לצורך הפעילות שבעדה קיבל את זכות הנפט, הזיכיון או זיכיון המשנה כאמור.

{{ח:חתימות|כ״ג בחשוון התשפ״א (10 בנובמבר 2020)}}
* '''ישראל כ״ץ'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]